
ఇస్లామాబాద్ : అంతర్జాతీయ న్యాయస్థానం (ఐసీజే)లో ఎదురు దెబ్బ తగిలినప్పటికీ పాకిస్థాన్ వైఖరి మారడం లేదు. తన వాదనలో పస లేదని ప్రపంచానికి తెలిసినప్పటికీ, మళ్ళీ మళ్ళీ పాత పాటనే పాడుతోంది. ఐసీజేకి విచారణాధికారం లేదని మరోసారి చెప్తోంది. పాకిస్థాన్ విదేశాంగ శాఖ అధికార ప్రతినిథి మాట్లాడుతూ చాలామంది అమాయక పాకిస్థానీల మరణానికి కారకుడైన వ్యక్తిని సమర్థించేందుకు భారతదేశం ప్రయత్నిస్తోందన్నారు. కుల్భూషణ్ జాదవ్ కేసును మానవీయ కోణంలో చూపించేందుకు భారతదేశం నిస్పృహతో ప్రయత్నిస్తోందని, ప్రపంచం దృష్టిని మళ్ళించేందుకు ఇటువంటి ప్రయత్నాలను చేస్తోందని అన్నారు. దేశ భద్రత విషయంలో ఐసీజేకి అధికార పరిథి లేదన్నారు.పాకిస్థాన్ సైనిక న్యాయస్థానం జాదవ్కు  విధించిన మరణ శిక్షను ఐసీజే నిలిపేసిన సంగతి తెలిసిందే. ఈ తీర్పును భారతీయులంతా స్వాగతిస్తున్నారు. అన్ని రాజకీయ పార్టీలు హర్షం ప్రకటించాయి. ఐసీజేలో బలమైన వాదనలను వినిపించిన న్యాయవాది హరీశ్ సాల్వేపై ప్రశంసలు జల్లు కురుస్తోంది.

islamabad : antarjaatiiya nyaayasthaanam (icg)loo eduru debba tagilinappatiki pakisthan vaikhari maaradam ledu. tana vaadanalo pasa ledani prapanchaaniki telisinappatiki, mallee mallee paata paatane paadutondi. icgec vichaaranaadhikaaram ledani marosari cheptondi. pakisthan videsaanga saakha adhikara pratinithi maatlaadutuu chaalaamandi amayaka paakisthaaneela maranaaniki kaarakudaina vyaktini samarthinchenduku bharatadesam prayatnistondannara. kulbhushan jadav kesunu manaveeya konamlo choopinchenduku bharatadesam nispruhatho prayatnistondani, prapancham drushtini mallinchenduku ituvanti prayatnaalanu chestondani annaru. desha bhadrata vishayamlo icgec adhikara parithi ledannaru.pakisthan sainika nyaayasthaanam jaadavku  vidhinchina marana shikshanu icg nilipesina sangati telisinde. ee teerpunu bhaaratheeyulantaa swaagatistunnaaru. anni rajakeeya paarteelu harsham prakatinchaayi. icglo balamaina vaadanalanu vinipinchina nyaayavaadi hareesh salvepai prasamsalu jallu kurustondi.